Yil boshidan beri O‘zbekiston aholisi 477,5 ming kishiga ko‘paydi

O‘zbekistonning doimiy aholisi soni yil boshidan buyon 477,5 ming kishiga yoki 1,4 foizga o‘sib, 1 oktyabr holatiga ko‘ra, 34,38 million nafardan oshdi deyiladi Davlat statistika qo‘mitasining demografik holat to‘g‘risidagi hisobotida.
Jumladan, shahar aholisining ulushi 17,4 million kishiga (umumiy aholining 50,6%), qishloqlarda — 16,9 million kishiga (49,4%) yetdi.
Aholining umumiy soniga nisbatan eng katta ulush Samarqand — 11,4%, Farg‘ona — 11,1%, Qashqadaryo — 9,7% va Andijonga — 9,2% to‘g‘ri keladi.

Qo‘mita ma’lumotlariga ko‘ra, doimiy yashovchi aholining 30,9 foizini mehnatga layoqatsizlar, 58,4 foizini mehnatga layoqatli va 10,7 foizini mehnatga layoqatli yoshdan kattalar tashkil etadi.
Yanvar-sentyabr oylarida 614,7 ming tug‘ilgan bolalar ro‘yxatga olingan, har 1000 aholiga tug‘ilish koeffitsiyenti 24 promilleni tashkil etgan va o‘tgan yilning shu davriga nisbatan 0,5 promillega oshgan.
Ushbu davrda 184 mingta nikoh qayd etildi. Nikohning eng yuqori darajasi (promilleda) Sirdaryo (9,1), Jizzax (8,4), Qashqadaryo (7,9) va Navoiy (7,8) viloyatlarida qayd etilgan.
Yanvar-sentyabr oylarida 20 ming ajralish qayd etildi. Ajralishlarning eng yuqori darajasi (mingga) Toshkent (1,4), Sirdaryo (1,3), Andijon (1), Navoiy (0,9) va Toshkent (0,9) viloyatlarida kuzatildi.
Ushbu davrda mamlakatga ko‘chib kelganlar soni 137,3 ming kishini tashkil etdi, ko‘chib ketganlar esa 139,7 ming kishini tashkil etdi. Migratsiya balansi minus 2400 kishiga yetdi.
Chet eldan O‘zbekistonga kelganlarning eng katta qismi (ularning soniga nisbatan %) Qozog‘iston (33,8%), Tojikiston (22%), Rossiya (21,9%) va Qirg‘izistondan (8,3%) kelganlar hissasiga to‘g‘ri keladi. Eng kami — Turkmaniston (1,8%) va boshqa mamlakatlar (12,2%).
O‘zbekistonni tark etganlarning eng katta qismi (ularning soniga nisbatan %) Qozog‘istonga (61,9%), Rossiyaga (30,5%), Isroilga (1,5%), eng kam qismi Qirg‘izistonga (1,2), Tojikiston (0,6%) va boshqa mamlakatlarga (4,3%) to‘g‘ri keladi.